Marcel Cahen
De Marcel Cahen, gebuer den 9. Abrëll 1887 an der Stad Lëtzebuerg an do gestuerwen de 15. November 1949 war e lëtzebuergeschen Industriellen an e liberale Politiker.

Hie war vun 1922 bis 1940 Deputéierten an der Chamber a vun 1921 bis 1940 Schäffe vun der Stad Lëtzebuerg. Den 12. Mäerz 1945 gouf hien als fréieren Deputéierten an d'Assemblée consultative genannt.

1928 huet hien zesumme mam Gaston Diderich an dem Albert Clemang d'Radikal Partei gegrënnt, eng liberal Beweegung, an och d'Zeitung Freie Presse.

1932 huet d'Radikal Partei sech mat der Radikal-Sozialistescher Partei zu der Radikal-Liberaler Partei zesummegedoen, an där hie weider Member blouf.

De Marcel Cahen war President vun der lëtzebuergescher Vëlosfederatioun (F.S.C.L.) vum 25. November 1934 bis den 10. Mee 1940.

De Marcel Cahen war e lëtzebuergesche Fräimaurer.

Eng Strooss zu Märel, de Boulevard Marcel-Cahen, ass no him genannt.

Gielercher 
 Commandeur vum Ordre de la Couronne (Promotioun 1926)
 Officier vum Ordre de Mérite civil et militaire d'Adolphe de Nassau
 Officier vum Ordre de la couronne de chêne (Promotioun 1935)
 Officier vun der Légion d'honneur
 Officier vun der couronne d'Italie

Um Spaweck

Gebuer 1887
Gestuerwen 1949
Lëtzebuergesch Deputéiert
Lëtzebuergesch Industrieller
Membere vun der Assemblée consultative
Officier de l'ordre de la couronne de chêne
Officier de l'ordre de mérite civil et militaire d'Adolphe de Nassau
Officier de la Légion d'honneur
Lëtzebuergesch Fräimaurer
Commandeur vum Ordre de la Couronne